Document ID: 32003R1111

Kommissionens forordning (EF) nr. 1111/2003
af 26. juni 2003
om ændring af forordning (EF) nr. 2375/2002 om åbning og forvaltning af EF-toldkontingenter for import af blød hvede af anden kvalitet end høj kvalitet fra tredjelande og om undtagelsesbestemmelser til Rådets forordning (EØF) nr. 1766/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1104/2003(2), særlig artikel 12, stk. 1,
under henvisning til Rådets afgørelse 2003/253/EF af 19. december 2002 om indgåelse af en aftale i form af brevveksling mellem Det Europæiske Fællesskab og Canada i henhold til artikel XXVIII i GATT af 1994 om ændring af indrømmelserne for korn i liste CXL, der er knyttet som bilag til GATT af 1994(3), særlig artikel 2,
under henvisning til Rådets afgørelse 2003/254/EF af 19. december 2002 om indgåelse af en aftale i form af brevveksling mellem Det Europæiske Fællesskab og Amerikas Forenede Stater om ændring af indrømmelserne for korn i liste CXL, der er knyttet som bilag til GATT af 1994(4), særlig artikel 2, og
ud fra følgende betragtninger:
(1) Ved Kommissionens forordning (EF) nr. 2375/2002(5), ændret ved forordning (EF) nr. 531/2003(6), blev der åbnet toldkontingenter for import af 2981600 tons blød hvede af anden kvalitet end høj kvalitet, henhørende under KN-kode 1001 90 99. Toldkontingentet omfatter 572000 tons til import fra Amerikas Forenede Stater og 38000 tons til import fra Canada.
(2) For så vidt angår import i første og andet kvartal af 2003 under delkontingent III, der omfatter alle tredjelande undtagen Amerikas Forenede Stater og Canada, har interessen fra importørernes side været så stor, at kontingentet er blevet overbooket. Der har også været kommunikationsproblemer mellem Kommissionens tjenestegrene og nogle medlemsstaters myndigheder, hvad der har skabt usikkerhed om de samlede mængder, der faktisk blev ansøgt om licenser for i hele EF, og det har også været vanskeligt at fastslå, hvilke mængder der faktisk er til rådighed. Medlemsstaternes forpligtelser på dette område bør derfor præciseres.
(3) Reglerne om importlicensers gyldighedsperiode er for tiden fastlagt i artikel 6, stk. 1, i Kommissionens forordning (EF) nr. 1162/95(7), senest ændret ved forordning (EF) nr. 498/2003(8). Da der hersker usikkerhed om licensernes gyldighedsperiode, bør det udtrykkeligt fastsættes i forordning (EF) nr. 2375/2003, at importlicenser i forbindelse med toldkontingentet er gyldige i en periode på ikke under 45 dage.
(4) Forordning (EF) nr. 2375/2002 blev oprindeligt vedtaget for en overgangsperiode fra 1. januar til 30. juni 2003, indtil forordning (EØF) nr. 1766/92 kunne blive ændret. Da forordningens bestemmelser har fungeret tilfredsstillende i overgangsperioden, bør de nu anvendes permanent.
(5) Forordning (EF) nr. 2375/2002 bør derfor ændres tilsvarende.
(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 2375/2002 foretages følgende ændringer:
1) Artikel 5 ændres som følger:
a) Stk. 1, andet afsnit, affattes således:"I hver licensansøgning angives en mængde, der ikke må overstige den mængde, som er til rådighed for delkontingentet for import af det pågældende produkt i den pågældende periode. En ansøger må kun indgive én licensansøgning i den pågældende medlemsstat."
b) Stk. 2 affattes således:
"2. På dagen for indgivelse af licensansøgninger sender medlemsstaternes myndigheder senest kl. 18.00, Bruxelles-tid, pr. telefax Kommissionen en meddelelse efter den model, der er vist i bilaget, og med angivelse af de samlede mængder af licensansøgningerne. Meddelelse fremsendes også, hvis der ikke er indgivet ansøgninger til medlemsstaten. Oplysningerne meddeles særskilt fra de øvrige oplysninger om importlicensansøgninger for korn.
Hvis en medlemsstat ikke sender Kommissionen oplysninger om licensansøgninger inden for den fastsatte frist, skønner Kommissionen, at der ikke blev indgivet licensansøgninger til den pågældende medlemsstat."
2) Som artikel 6 indsættes:
"Artikel 6
Importlicenser er gyldige i 45 dage fra den dag, hvor de udstedes. Gyldighedsperioden beregnes fra den dag, hvor licensen faktisk udstedes, jf. artikel 23, stk. 2, i forordning (EF) nr. 1291/2000."
3) Artikel 12, stk. 3, udgår.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. juni 2003.

Labels: 3
17
5